OzLabs/hebrew-wiki-articles huggingface dataset:
מיכאיל חוזין

מיכאיל סמיונוביץ' חוזין (; 22 באוקטובר 1896 - 27 בפברואר 1979) היה מפקד בכיר בצבא האדום אשר פיקד על ארמיות במהלך מלחמת העולם השנייה.

==ביוגרפיה==
===תחילת דרכו===
חוזין נולד ב-22 באוקטובר 1896, ולמד להיות טכנאי רכבת. ב-7 באוגוסט 1915 הוא גויס לצבא האימפריה הרוסית והוצב ברגימנט המילואים ה-60. ביוני 1916 הוא נשלח ללחום במלחמת העולם הראשונה כחלק מרגימנט הרגלים הסיבירי ה-37, אשר היה חלק מהדיוויזיה הסיבירית ה-10. הוא לחם בחזית המזרחית ובחזית הרומנית כמפקד צוות מקלע. ב-1917, בעקבות פיזור הצבא הקיסרי, פרש חוזין מהצבא. ב-1918 הוא הצטרף למפלגה הבולשביקית ולצבא האדום. הוא לחם במלחמת האזרחים ברוסיה כמפקד גדוד ולאחר מכן כמפקד רגימנט. באפריל 1921 הוא מונה למפקד בריגדה, ולחם בדיכוי מרידות שונות נגד השלטון הקומוניסטי. ב-1924 הוא מונה למפקד הדיוויזיה ה-32, וב-1926 הועבר לפקד על הדיוויזיה ה-34. ב-1932 הוא מונה למפקד הדיוויזיה ה-36, וב-1935 הועבר לדיוויזיה ה-18. ב-1937 מונה למפקד הקורפוס הראשון. ביולי של אותה שנה מונה למפקח על כוחות הצבא במחוז הצבאי לנינגרד, בדצמבר מונה לסגן מפקד המחוז, ובאפריל 1938 קודם להיות מפקד המחוז. בינואר 1939 מונה למפקד האקדמיה הצבאית פרונזה. ב-4 ביוני 1940 הוא הועלה לדרגת לייטננט גנרל.

===מלחמת העולם השנייה===

ב-13 בספטמבר 1941, זמן קצר לאחר פתיחת המתקפה הגרמנית, מונה חוזין לראש מטה חזית לנינגרד. זמן קצר לאחר מכן, מונה במקביל למפקד הארמייה ה-54. כבר ב-27 באוקטובר מונה למפקד חזית לנינגרד, ולחם עמה במהלך המצור על לנינגרד. ב-8 ביוני 1942 הוא הוחלף בתפקיד בלאוניד גובורוב, ונמתחה עליו ביקורת קשה מאוד. הוא הועבר לפקד על הארמייה ה-33. באוקטובר של אותה שנה הוא מונה למפקד "קבוצת וולחוב", וזמן קצר לאחר מכן מונה לסגן מפקד החזית המערבית. ב-4 בדצמבר 1942 מונה למפקד הארמייה ה-20. בתחילת שנת 1943 הוא הועלה לדרגת לדרגת גנרל פולקובניק, ובמהלך אותה שנה שירת כסגן מפקד החזית הצפון-מערבית ולאחר מכן מילא אותו תפקיד בחזית המערבית. במרץ 1944 מונה למפקד המחוז הצבאי וולגה עד סוף המלחמה.

===אחריתו===
ביולי 1945 הועבר לאגף כוח האדם, ושנה לאחר מכן מונה למפקד המכון הפדגוגי הצבאי. בפברואר 1954 מונה לראש המכון הצבאי לשפות זרות. בין 1956–1963 עמד בראש מחלקת האקדמיה של המטה הכללי. הוא פרש מהצבא בנובמבר 1963. חוזין נפטר במוסקבה ב-27 בפברואר 1979 בגיל 82.

==קישורים חיצוניים==

* [http://generals.dk/general/Khozin/Mikhail_Semenovich/Soviet_Union.html מיכאיל חוזין] באתר הגנרלים של מלחמת העולם השנייה 
* 

קטגוריה:אנשי הצבא האדום במלחמת העולם השנייה
קטגוריה:גנרלים סובייטים
קטגוריה:אנשי הצבא האדום במלחמת האזרחים ברוסיה
קטגוריה:מקבלי עיטור לנין
קטגוריה:מקבלי עיטור סובורוב
קטגוריה:מקבלי עיטור הדגל האדום
קטגוריה:מקבלי עיטור הכוכב האדום
קטגוריה:מקבלי עיטור מהפכת אוקטובר
קטגוריה:מפקדי ארמיות בצבא האדום במלחמת העולם השנייה
קטגוריה:אנשי צבא רוסים במלחמת העולם הראשונה
קטגוריה:סובייטים שנולדו ב-1896
קטגוריה:נפטרים ב-1979
בשמלה אדומה

"בְּשִׂמְלָה אֲדֻמָּה" הוא שיר שכתבה רותי ספרוני, שהלחין יאיר רוזנבלום וביצעה להקת הנח"ל.

השיר נכתב במקור כשיר מחאה על הסיבות לרוע בעולם בהשראת אורח מארצות הברית שהתלונן על היעדרם של מזגנים בישראל. ישנה סברה נוספת שהשיר נכתב בעקבות הסיפור התנכי של בת יפתח והמדרשים סביבו . לאחר שרוזנבלום קרא את מילותיו הוא ביקש מרותי ספרוני לשנות חלק מהן כדי שיוכל להלחין אותו ללהקת הנח"ל. בקשתו נענתה ומשפט הפתיחה של השיר המקורי, למשל, הוחלף מ"העולם עצר נשימתו" ל"בשמלה אדומה ושתי צמות".

השיר נכלל בתוכניתה ה-21 של להקת הנח"ל, "קרנבל בנח"ל". סולן השיר היה מוטי פליישר, ושאר הזמרים היו מירי אלוני, מאיר פניגשטיין, דני סנדרסון, אלון אולארצ'יק, אלי מגן, אופירה גלוסקא ועמוס טל שיר.

השיר יצא לאור בתחילת 1969, ובפברואר 1969 הגיע לראש מצעד הפזמונים העברי השבועי של גלי צה"ל. במצעד השנתי תשכ"ט של קול ישראל דורג במקום ה־11. להקת הנח"ל זכתה באותו מצעד בתואר "להקת השנה".

השיר נכלל בפסקול הסרט "הלהקה", שיצא לאקרנים בשנת 1978, ומבוצע על ידי כל חברי הלהקה, כאשר הסולו הפותח מבוצע על ידי ששי קשת בדמותו כמפקד הלהקה. הכוריאוגרפיה של השיר, כאשר בנות הלהקה רוקדות בפנטומימה כבובות על חוט ומוחזקות על ידי בני הלהקה שמדמים משחק בבובות, הפכה למזוהה מאוד עם הסרט.

הפתיח של השיר היה מושמע לעיתים בקול ישראל בלופ, כדי למלא את הזמן שנותר לפני מהדורת החדשות.

להקת מופע הארנבות של ד"ר קספר ביצעה את השיר בעיבוד חדש. השיר שולב בשיר בשם "את לא מבינה", שכתבו והלחינו שי להב ואורן ברזילי ועיבדו דודי לוי וכל חברי הלהקה. השיר נכלל באלבום הבכורה של הלהקה, "מופע הארנבות של ד"ר קספר", והגיע למקום ה-21 במצעד השנתי תשנ"ג (1993). נוסף על כך נעשה שימוש בפתיח של השיר בפזמון של השיר "יהיה פיצוץ" של שב"ק ס'.

השיר נכלל בפרסומת לגבינת "נעם" של טרה, בכיכובו של מנשה נוי. 

כמו כן ביצועים לשיר היו בין היתר של מיכל ינאי ויעל בר זוהר ששרו את זה במסגרת אחת התוכניות של "קצפת" ושל רותי ספרוני עצמה.

== מילות השיר ==
השיר מתאר ילדה קטנה השואלת שאלה תמימה: "למה?", אך כל המבוגרים אינם יודעים את התשובה:

<poem>
בשמלה אדומה ושתי צמות,
ילדה קטנה, יחידה ותמה
עמדה ושאלה - למה?

וכל הרי הגעש וכל הסערות
עמדו מזעפם ולא מצאו תשובה
עמדו מזעפם ולא מצאו תשובה.

</poem>

== קישורים חיצוניים ==

* [http://pizmonet.co.il/wiki/בשמלה_אדומה שמלה אדומה], באתר פזמונט
* [http://www.yosmusic.com/yos13071/ ביקורת על הביצוע של מופע הארנבות ותערובת אסקוט], באתר חרסונסקי מיוסיק

== הערות שוליים ==

קטגוריה:שירי 1969
קטגוריה:סינגלים מ-1969
קטגוריה:סינגלים מ-1993
קטגוריה:שירי ששי קשת
קטגוריה:שירי להקת הנח"ל
קטגוריה:שירי מופע הארנבות של ד"ר קספר
קטגוריה:שירים בעברית
קטגוריה:שירים שהולחנו על ידי יאיר רוזנבלום
קטגוריה:שירים על ביגוד ואופנה
קטגוריה:שירים על שיער
יחסי גאורגיה–קטר

יחסי גאורגיה–קטר הם ההתייחסות הפוליטית ושיתופי הפעולה שבין הרפובליקה של גאורגיה לבין מדינת קטר. היחסים בין שתי המדינות כוננו ב-26 במרץ 1993 לאחר עצמאותה של גאורגיה מברית המועצות.

== ביקורים רמי דרג ==
* נשיאי גאורגיה לדורותיהם ביקרו בקטר בשנים: 2008, 2009.
* ראשי ממשלת גאורגיה לדורותיהם ביקרו בקטר בשנים: 2010.

== שגרירים ==
=== שגרירי קטר בגאורגיה ===
{| border=1 cellpadding=4
! שם || תקופת כהונה
|-
| עבדולרזק עבדולג'ליל עבדולע'אני אאל עבדולע'אני || 2009–2012
|-
| מוחמד בן ח'מיס חווארי || אוגוסט 2013 - ינואר 2015
|-
| מובארכ בן נאסר מובארכ אאל ח'ליפה || יולי 2015 -
|-
|}

=== שגרירי גאורגיה בקטר ===
{| border=1 cellpadding=4
! שם || תקופת כהונה
|-
| גוצ'ה ג'פרידז || 2007–2009
|-
| אקטרין מיירינג מיקדז || 2009 -
|-
|}

== סחר ==
{| class="wikitable" style="text-align: center;" width="650"
!colspan="4"|נתוני הסחר בין גאורגיה לבין קטר (באלפי דולרים)
|-
! שנה !! ייצוא מגאורגיה !! ייבוא לגאורגיה !! סך הכל
|-
| ינואר - אוגוסט 2015 || 1.5 || 41.3 || 42.8
|-
| 2014 || 8.0 || 89.0 || 97.0
|-
| 2013 || 14.4 || 315.2 || 329.6
|-
| 2012 || 118.8 || 192.4 || 311.2
|-
| 2011 || 204.9 || - || 204.9
|-
| 2010 || 320.2 || 1.1 || 321.3
|-
| 2009 || 1.3 || - || 1.3
|-
| 2008 || 528.0 || 74.1 || 602.1
|-
| 2007 || - || 9.7 || 9.7
|-
| 2006 || 0.8 || - || 0.8
|-
| 2005 || 149.4 || - || 149.4
|-
| 2004 || - || - || -
|-
| 2003 || 2.0 || - || 2.0
|}

== קישורים חיצוניים ==

* [http://qatar.mfa.gov.ge/index.php?lang_id=ENG&sec_id=1029 Relations between Georgia and the State of Qatar]- מידע על היחסים באתר השגרירות הגאורגית בקטר.
צ'יזיק (לונדון)

כנסית ישו שב[[טורנהם גרין]]
צִ'יזְיק (באנגלית: Chiswick) היא אזור במערב לונדון, ממוקמת כ-9.5 ק"מ מערבית למרכז העיר, ומכסה את הצד המזרחי של רובע האונסלו.
== גאוגרפיה ==
צ'יזיק איננה אזור מגורים בלבד, היא משלבת גם מסחר, קמעונאות, מסעדות ומלונות. בזכות הרחובות הרחבים, בתי קפה ומסעדות רבות מוציאים שולחנות לרחובות, מה שמקנה לצ'יזיק נופך של אזור בילוי. בנוסף צ'יזיק היא מושבה של מבשלת הבירה גריפין, שם מיוצרת הבירה זוכת הפרסים פולר.

בסקר שנערך בשנת 2007 צ'יזיק נחשבה למקום המגורים השמיני בדירוג ביוקר המחיה בבריטניה.

מקור השם "צ'יזיק" בא מאנגלית עתיקה, ופירושו המקורי הוא חוות גבינה. השם נבע, כנראה, מהחוות שהיו על גדות נהר התמזה שעובר באזור ואשר ייצרו גבינה. התיעוד הראשון לשימוש בשם הוא בערך מהמאה העשירית, והוא נכתב אז כך: Ceswican. הגיית השם לעיתים מבלבלת גם דוברי אנגלית, שטועים והוגים את שמה כ"צ'יזוויק" בהתאם לאיות Chiswick.

== קישורים חיצוניים ==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:לונדון: שכונות
איסטבורן

איסטבורן (באנגלית: Eastbourne ) היא עיר קיט גדולה, הנמצאת במחוז מזרח סאסקס ושוכנת על החוף הדרומי של אנגליה. העיר שוכנת 31 קילומטרים מזרחית לברייטון. באיסטבורן נמצאי צוקי דרום אנגליה, צוקי אבן גיר המהווים זכר להיווצרות האי הבריטי. איסטבורן היא הבסיס הכלכלי של מגוון חברות תעשייה והיא מרכז כלכלי חשוב במזרח סאסקס.

נכון ל-2015 אוכלוסיית העיר מונה כ-101,547 תושבים, ושטחה של העיר הוא 44.16 קילומטר רבוע.

כלכלתה של איסטבורן מבוססת בעיקרה על הכנסות מתיירות. באיסטבורן ישנן אטרקציות רבות וכנסים, אירועים ציבוריים ותרבותיים וסיורים. שאר הענפים העיקריים באיסטבורן כוללים מסחר וקמעונאות, בריאות, חינוך, בנייה וייצור.

אוכלוסייתה של איסטבורן גדלה; בין השנים 2001–2011 האוכלוסייה נעה בין 89,800 תושבים עד לכדי 99,412 תושבים.

באזורי הכפרים הסמוכים לאיסטבורן נמצאו שרידי צור וכלי אבן מתקופת האבן וישנם שרידים בריטים-רומיים הקבורים מתחת לעיירה, כגון מרחצאות רומיות וקטע מדרכה בין המזח הנוכחי השוכן בעיר לבין מבצר המצודה.

רצועת החוף של איסטבורן תפושה כמעט לחלוטין על ידי בתי מלון.

בעיר נולדה ראש ממשלת בריטניה לשעבר תרזה מיי.

ראש העיר הנוכחית של איסטבורן היא פאט הירן מהמפלגה הליברל-דמוקרטית.

== קישורים חיצוניים ==

* 

== הערות שוליים ==

קטגוריה:הממלכה המאוחדת: ערי חוף
קטגוריה:אנגליה: ערים
פיג'ו 505

פיג'ו 505 סטיישן, שנת 1996
פיג'ו 505 דגם GTi, שנת 1985

פיג'ו 505 (בצרפתית: Peugeot 505) היא מכונית משפחתית גדולה, אשר יוצרה על ידי חברת פיג'ו הצרפתית בין השנים 1979–1992.

סך הכול יוצרו 1,351,254 יחידות, מתוכן 1,116,868 יחידות בגרסת סדאן - 4 דלתות.

הדגם יוצר גם בארגנטינה (1995-1981), סין (1997-1990), אינדונזיה (1987-1981) ובטאיוואן (1993-1981).

הדגם הורכב באוסטרליה, ספרד, מצרים, צ'ילה, פורטוגל, מלזיה ובתאילנד.

==תצורות==
* 4 דלתות - סדאן
* 5 דלתות - סטיישן

==גרסאות בדרום אמריקה==
* פיג'ו 505 - Base (בסיסית)
* פיג'ו 505 GL
* פיג'ו 505 S
* פיג'ו 505 GLS
* פיג'ו 505 STI
* פיג'ו 505 DL
* פיג'ו 505 Liberté
* פיג'ו 505 STX
* פיג'ו 505 Turbo
* פיג'ו 505 GLX
* פיג'ו 505 SW8
* פיג'ו 505 V6
* פיג'ו 505 Turbo S

== תמונות ==
<gallery>
1984 Peugeot 505 STI sedan (2015-06-25) 01.jpg| פיג'ו 505 דגם STI, שנת 1984
Peugeot 505 Hobsons Conduit.jpg| פיג'ו 505
1982 Peugeot 505 GRD (9670344169).jpg| פיג'ו 505 דגם GRD, שנת 1982
505 wagon.jpg| פיג'ו 505 - סטיישן
Peugeot 505 estate Cambridge.jpg| פיג'ו 505 - סטיישן
</gallery>

==ראו גם==
* פיג'ו
* פיג'ו 504
* פיג'ו 405
* פיג'ו 605

==קישורים חיצוניים==

*[http://fleamarket.co.il/ads/פיגו-peugeot-505/ פיג'ו 505 - אנציקלופדיית רכבי אספנות ] כתבה מתוך אתר שוק הפשפשים באינטרנט 

קטגוריה:מכוניות משפחתיות
קטגוריה:מכוניות סטיישן
505
קטגוריה:דגמי מכוניות שהושקו ב-1979
קטגוריה:מכוניות צרפתיות
קטגוריה:כלי רכב המיוצרים בצ'ילה
קטגוריה:כלי רכב המיוצרים באינדונזיה
קטגוריה:כלי רכב המיוצרים בתאילנד
קטגוריה:כלי רכב המורכבים במלזיה
קטגוריה:כלי רכב המורכבים בארגנטינה
קטגוריה:כלי רכב המיוצרים בסין
קטגוריה:כלי רכב המיוצרים בטאיוואן
קטגוריה:כלי רכב המיוצרים בספרד
קטגוריה:כלי רכב המיוצרים במצרים
קטגוריה:כלי רכב המיוצרים בפורטוגל
קטגוריה:כלי רכב המורכבים בניגריה
יקותיאל גרין

הרב יקותיאל גרין (י"ד בכסלו ה'תש"ד, דצמבר 1943 – ב' באדר א' ה'תשפ"ב, 3 בפברואר 2022) היה משפיע, מרצה לחסידות ומחבר ספרים חב"די.

==ביוגרפיה==
נולד בירושלים לדוד משה ולשרה, בתו של המשפיע ר' חיים משה אלפרוביץ'. למד בתלמוד תורה בכפר חב"ד, בישיבת הדרום ברחובות ובישיבת תומכי תמימים בלוד. בסוף שנת ה'תשכ"ג נסע להסתופף בחצרו של הרבי מלובביץ', והחל ללמוד בישיבת תומכי תמימים המרכזית 770. לאחר חודש כסלו חזר לישראל. בקיץ ה'תשכ"ד התחתן עם רחל, בתו של הבעל מנגן החב"די בנימין לוין.

לאחרי שלוש שנות לימוד בכולל, החל ללמד בישיבת תומכי תמימים בלוד. בשנת ה'תש"ל החל ללמד בבית הספר למלאכה בכפר חב"ד. במשך הזמן ערך סיכומים על החומר הנלמד, אותם שלח לרבי מלובביץ' וקיבל את ברכתו. בשנת ה'תשמ"ב התחיל להוציא סיכומים על ספר התניא, בשם 'משכיל לאיתן'. במשך השנים הוציא ביאורים על ספר התניא ועל נושאים בתורת החסידות בכלל וחסידות חב"ד בפרט.

בהוראת הרבי מלובביץ', התגורר הרב גרין בכפר חב"ד עד לפטירתו. לו בן ושלוש בנות. בנו בנימין הוא עסקן חב"די הפועל לקליטת יהודי אירופה.

בב' באדר א' ה'תשפ"ב נפטר לאחר כשבועיים שחלה בקורונה ונקבר בבית הקברות אחיעזר ליד אשתו.

==מספריו==
* ספר התניא עם ביאור משכיל איתן - 22 כרכים
* כללי החינוך וההדרכה - מאמר הרבי הריי"צ מנוקד ומבואר בנושא חינוך, תשס"א
* אהבת ישראל במשנת הצמח צדק - ביאור על מאמר מצוות אהבת ישראל שמופיע בספרו דרך מצוותיך
* באתי לגני המבואר - ביאור על מאמר באתי לגני של אדמו"ר הריי"צ, תשנ"ז
* הגדה של פסח מנהגי ופניני חב"ד, מנהגי הרבי בשילוב אמרות של אדמו"רי חב"ד על הגדה
* התפילין במשנת חב"ד - ליקוט וביאור על מאמר "איתא במדרש תילים" שאמר האדמו"ר הרש"ב והאדמו"ר הריי"ץ בבר מצווה שלהם
* סדר ברכת הנהנין - של אדמו"ר הזקן ערוך ומנוקד עם סיכום לברכות שונות
* ביאור סדר ברכת הנהנין - של אדמו"ר הזקן, 2 כרכים, תשנ"ג
* שנאת חנם ודרכי מניעתה - מאמר "איתא בזוהר" של הרבי הריי"צ מנוקד ומבואר, תשנ"ו
* יציאת מצרים "בכל דור ודור" - מאמר "בכל דור ודור" של הרבי מחב"ד מנוקד ומבואר, תשנ"ז
* אורה לתורה - מדברי הרבי הריי"צ על פרשת השבוע באור החסידות, בראשית, תשנ"ד. שמות, תשנ"ה. ויקרא, תשנ"ו
* אהבת ישראל במשנת הרבי הרש"ב - מאמר "החלצו" מנוקד ומבואר, תשס"ח
* פרקי אבות עם מילי דחסידותא - פרושי גדולי ישראל ואדמו"רי חב"ד על מסכת אבות, 2 כרכים, תשנ"ז
* יומן הרבי הריי"צ - המתאר את הרקע לכתיבת "קונטרס ומעין" של אביו עם תרגום, תשס"ו
* קונטרס ומעין מבית ה - מאמר של אדמו"ר הרש"ב מנוקד ומבואר, תשס"ו
* התפילה והעבודה
* הרב ותלמידו - משלי חב"ד ומדרשי חז"ל, תשמ"ז.

==קישורים חיצוניים==
* 
* [https://web.archive.org/web/20210125162737/http://shturem.net/index.php?section=news&id=2889 הרב גרין בראיון] באתר שטורעם
* [https://web.archive.org/web/20210122223137/http://www.shturem.net/index.php?section=news&id=17421 מילה של חסיד] באתר שטורעם
* [https://sites.google.com/site/hasidoutgreen/home כל ספרי הרב גרין]
*[https://beithoraah.org/rabbay-green/ ניצוצות של תשובה עילאה], מאמרו של הרב גרין.
* 

==הערות שוליים==

קטגוריה:כפר חב"ד: אישים
קטגוריה:חסידי חב"ד
קטגוריה:סופרים חרדים ישראלים
קטגוריה:פרשני הגדה של פסח
קטגוריה:משפיעים חב"דים
קטגוריה:רבנים חרדים ישראלים
קטגוריה:מחברי ספרי חסידות
קטגוריה:יהודים הקבורים בבית הקברות באחיעזר
קטגוריה:ישראלים שנולדו ב-1943
קטגוריה:ישראלים שנפטרו במגפת הקורונה
קטגוריה:ישראלים שנפטרו ב-2022
בית הכנסת בית-אל (קראקס)

היכל בית הכנסת, בעיצובו של הארי אבנד.
אגודת בית-אל (בספרדית: Asociación Bet-El) הוא בית כנסת ספרדי-אורתודוקסי בעיר קראקס שבוונצואלה, המשויך לאגודה היהודית של ונצואלה . בית הכנסת נבנה בין השנים 1969–1973, בעזרת תרומות מהבנקאי הברזילאי אדמונד ספרא, וממוקם בשכונת סן ברנרדינו (San Bernardino) בקראקס. הקהילה מורכבת ביקר מיהודים מחלב (סוריה), ממלייה (ספרד) ומצפון מרוקו, בעיקר מהערים טטואן ושפשאוון.

בית הכנסת נמצא בשדרת קחיגל (Cajigal), ויכול להכיל כ-300 איש בעזרת הגברים שמעוטרת בחלונות ויטראז' שעיצב האמן הישראלי יעקב אגם; בנוסף, את הקיר שבו ההיכל עיצב כפסל האמן הוונצואלני הארי אבנד . עזרת הנשים שבקומה השנייה יכולה להכיל כמאה אנשים, ובמרתף טרקלין שנחנך ב-1988 לשימוש מתפללי בית הכנסת; לרוב נערכות במקום מסיבות ואירועים, דוגמת בר מצווה ובת מצווה, קבלות פנים בחתונות, ארוחות חגיגיות ושבע ברכות. בקומה העליונה של בית הכנסת, סמוך לעזרת הנשים, ישנו חדר לימוד או בית מדרש. בבית כנסת סידורים עם תעתיק פונטי לספרדית עבור אלו שאינם שולטים בשפה העברית.

רב בית הכנסת הוא יצחק סאנאנס (Isaac Sananes).

==קישורים חיצוניים==
*[https://web.archive.org/web/20140626125644/http://caiv.org/galerias.php?gale_seccion=Sinagogas%20de%20Venezuela%20y%20El%20Caribe&id=41 גלריית תמונות מבית הכנסת] באתר פדרציית הקהילות היהודיות בוונצואלה (CAIV)

==הערות שוליים==

קטגוריה:בתי כנסת ספרדיים
קטגוריה:יהדות ונצואלה
קטגוריה:קראקס: מבנים
קטגוריה:אמריקה הדרומית: בתי כנסת
רקוסנס

רקוסנס (מאנגלית: Rakusen's) היא חברה בריטית המייצרת אוכל כשר. החברה הוקמה ב-1900 בלידס. החברה ידועה בעיקר בזכות המצות שהיא מייצרת, אך יש לה מוצרי מזון נוספים כגון קרקרים, מרקים, שעועית, מרגרינה ועוד.

החברה נוסדה על ידי השען לויד רקוסן שאפה מצות בביתו בחדרו האחורי, שהפך במרוצת הזמן למפעל שהקים בלידס. החברה המשיכה לשגשג גם לאחר מותו ב-1944, ונשארה בחזקת המשפחה.

החברה נמצאת כיום בבעלות אנדרו סימפסון, שקנה שליטה בחברה ב-2015.

מוצרי החברה מאושרים על ידי בית הדין הרבני בלונדון. ברוב המרכולים הבריטיים ניתן למצוא את מוצרי החברה בכל השנה, ובמיוחד מצות בפסח.

== קישורים חיצוניים ==
* 

== הערות שוליים ==

קטגוריה:כשרות
קטגוריה:חברות בריטיות
קטגוריה:קצרמר חברות
בית הכנסת של לייפציג

בית הכנסת של לייפציג
בית הכנסת של לייפציג (בגרמנית: Große Gemeindesynagoge, בית הכנסת הגדול של הקהילה, או Alte Synagoge, בית הכנסת הישן) היה בית הכנסת העתיק והחשוב ביותר בלייפציג, סקסוניה, גרמניה. הוא נבנה בשנים 1854–1855 על ידי האדריכל היהודי-גרמני אוטו זימונזון , שלמד אדריכלות אצל גוטפריד זמפר , שהיה האדריכל של בית הכנסת זמפר בדרזדן. בית הכנסת בנוי בסגנון האדריכלי "התחייה המורית".

בית הכנסת הוזמן על ידי הקהילה היהודית הקטנה בלייפציג וסוחרים יהודים מכל רחבי אירופה שהשתתפו ביריד לייפציג השנתי.

בפנים המבנה קשתות פרסה, ארון קודש בסגנון מחראב ובימה בסגנון של מינבר. מאחר שכל-כך הרבה אנשי עסקים התכנסו בלייפציג עבור ירידים אלו, חשבו כי בית הכנסת ישפיע על ההחלטה לבנות בתי כנסת נוספים בסגנון "התחייה המורית" בערים אחרות.

בית הכנסת נהרס בליל הבדולח על ידי המשטר הנאצי.

לזכר המבנה הוקמה אנדרטת בית הכנסת בלייפציג.

== קישורים חיצוניים ==

== הערות שוליים ==

קטגוריה:לייפציג: מבנים
לייפציג
דייב ביידלר

ויליאם דייב "סמוק" ביידלר (באנגלית: William Dave "Smoke" Beydler) הוא קצין בדימוס בדרגת לוטננט גנרל בחיל הנחתים של ארצות הברית. בתפקידו האחרון שירת כמפקד כוחות חיל הנחתים בפיקוד מרכז של ארצות הברית.

==ביוגרפיה==
ביידלר סיים ב-1981 את לימודיו באקדמיה הימית של ארצות הברית והתגייס לחיל הנחתים. בספטמבר 1983 סיים קורס טייסי קרב והוצב בטייסת 122 בה שירת במשך חמש שנים. ב-1986 עבר עם הטייסת הסבה למטוסי F/A-18 הורנט. הוא בוגר בית הספר לטיסה קרבית של צי ארצות הברית ובוגר קורס טיסה קרבית של חיל הנחתים, בו גם שימש כמדריך. ב-1993 הוצב כקצין נשק וטקטיקה בלהק 31 וב-1994 הוצב בטייסת 251. במהלך שירותו בטייסת היא נשלחה על נושאת המטוסים "אמריקה (CV-66)" לפעילות מבצעית ב"מבצע כוח מכוון" (מלחמת בוסניה) ובעיראק. 

שירת כראש מחלקת אימונים וכוננות במטה פיקוד אירופה של ארצות הברית, שימש קצין קישור לחיל הנחתים במרכז המבצעים האוויריים של בעלות הברית בבסיס אל-עובייד שבקטר. בשנים 2006–2007 פיקד על להק 31 של חיל הנחתים. באוקטובר 2008 מונה למפקד פיקוד היכולות המשותפות בפיקוד הכוחות השלובים של ארצות הברית ולאחר מכן שירת כראש מחלקת תכנון במטה חיל הנחתים.

ביוני 2010 מונה למפקד כנף הנחתים הראשונה באוקינאווה שביפן. ביוני 2012 מונה לראש מחלקת אסטרטגיה, תכנון ומדיניות בפיקוד מרכז של ארצות הברית. 

ביולי 2014 מונה למפקד כוח המשלוח השני של חיל הנחתים. באוקטובר 2015 קודם לדרגת לוטננט גנרל ומונה למפקד כוחות חיל הנחתים בפיקוד מרכז של ארצות הברית. שירת בתפקיד עד יולי 2018.

במהלך שירותו צבר כ-4,000 שעות טיסה, מתוכן כ-3,000 שעות על מטוסי F/A-18 הורנט.

ב-2020 מונה לסגן נשיא לענייני דומיננטיות ימית בחברת ריית'יאון.
==קישורים חיצוניים==

*[http://www.marcent.marines.mil/Leaders/Bio/Article/549427/lieutenant-general-br-william-d-beydler/ ביוגרפיה] באתר חיל הנחתים

==הערות שוליים==

קטגוריה:גנרלים בחיל הנחתים של ארצות הברית
קטגוריה:אמריקאים מעוטרי אות לגיון ההצטיינות
קטגוריה:טייסי חיל הנחתים של ארצות הברית
קטגוריה:מעוטרי מדליית האוויר
קטגוריה:מפקדי כנף הנחתים הראשונה
גן ארץ ישראל

250x250px
גן ארץ ישראל הוא גן ציבורי הממוקם בטרמינל 3 של נמל התעופה בן-גוריון ונפתח בשנת 2004. הגן תוכנן על ידי אדריכל הנוף שלמה אהרונסון על בסיס תכנון ראשון של אדריכל הטרמינל, רם כרמי.

הגן נועד לשקף את הנוף של ארץ ישראל ואת מגוון הצמחים ותנאי השטח שבה. שטחו של הגן הוא 65 דונם והוא ממוקם במרכז הטרמינל. יותר משנועד לשמש כמקום מנוחה ושהִיה, ממלא הגן, המצוי במיקום לא נגיש, תפקיד ויזואלי. הגן נצפה מעמדה גבוהה יותר בתוך מבנה הטרמינל הסמוך ונועד לשמש מעין תמונה או דיוקן. העיצוב הנופי של הגן כולל מטע הדרים, עצי דקל רבים, עצי זית, טראסה הבנויה מאבן לא מעובדת, מפלי מים ותעלות.

בשנת 2005 זכה פיתוח הנוף של שדה התעופה, והגן בתוכו, בפרס "סנטרל גרדן" של החברה האמריקנית לאדריכלי נוף (ASLA) בקטגוריית עיצוב המרחב הציבורי.

== גלריה ==
<gallery>
קובץ:Ben Gurion International Airport P5310005.JPG
קובץ:Ben Gurion International Airport P5310004.JPG
</gallery>

== קישורים חיצוניים ==

[https://www.s-aronson.co.il/he/portfolio-item/ben-gurion-international-airport/ תכנון נוף נמל התעופה בן-גוריון] באתר אהרונסון אדריכלים
קטגוריה:נמל התעופה בן-גוריון
ארץ ישראל
חזקיה בן דוד

חזקיה בן דוד היה ראש הגולה של יהדות בבל בסוף תקופת הגאונים וראש ישיבת פומבדיתא האחרון. הרב גרשום הרפנס כותב, כי היה גם האחרון בתפקיד ראשות הגולה, וכי כשנרצח על ידי אל קאא'ם הראשון נסגרה גם ישיבת סורא סופית במקביל לישיבת פומבדיתא.

== קורות חייו ==
מר חזקיה היה בנו של דוד נינו של רבי דוד בן זכאי, מצאצאי זרובבל בן שאלתיאל מצאצאי יהויכין. הוא מוזכר בתואר ראש גולה בבבל החל משנת ד'תשפ"א (1021). שלושת בניו היו: שאלתיאל בן חזקיה, יוסף אורובד (סבו של יהודה בן ברזילי הברצלוני) ודוד בן חזקיה.

בשנת ד'תשצ"ח (1038) נפטר בבבל רב האי גאון שהיה ראש ישיבת פומבדיתא, ורב חזקיה מונה למלא את מקומו בראשות הישיבה. החוקרים נחלקו האם נשא גם בתואר "גאון", אך מוסכם הוא שהתעסק בהלכה ושלח אגרות הלכתיות לקהילות שונות.

לאחר 20 שנה בהם כיהן כראש גולה וראש ישיבה, בד'תתי"ח (1058), הלשינו עליו שונאיו הלשנת שקר לח'ליפה המוסלמי אל-קאא'ם הראשון באמר אללה, הח'ליפה אסר את מר חזקיה, ושם עינוהו והוא הוצא להורג.

מכיוון שנרצח, נסגרה ישיבת פומבדיתא ההיסטורית באופן סופי, ובכך תמה תקופת הגאונים בפומבדיתא. שלושת בניו נמלטו לגרנדה אל ביתו של רבי יהוסף הנגיד, אשר אביו, רבי שמואל הנגיד, היה ידיד נפשו של אביהם<ref></ref> ואף כתב לו שיר מיוחד בד'תתט"ו שנדפס בקובץ "בן תהילים"<ref></ref>.

לאחר שנרצח הופסקה משרת ראש הגולה לכמה עשרות שנים, ראש הגולה הבא, היה בן בנו דוד – חזקיה בן דוד השני. עם זאת, נמצאו מסמכי קניה של בתו של שאלתיאל, בנו השלישי של חזקיה, בה נזכר שאלתיאל בתואר "מר" – תארו של ראש הגולה, לכן נראה שזמן קצר לפני ששב חזקיה השני לבבל כיהן שאלתיאל כראש גולה. אך לדעת הרב גרשום הרפנס לא כיהנו עוד ראשי גולה אחריו.

== לקריאה נוספת ==
* מחקרו של ד"ר משה שאלתיאל במבוא להגדת שאלתיאל.
* אבני חן – פרק ב. ה'תשע"ה, הוצאת ספרים קה"ת, אליעזר ליין ושניאור זלמן ברגר.
* ספר הקבלה לראב"ד, עמ' 44–45.

==הערות שוליים==

קטגוריה:גאוני פומבדיתא
קטגוריה:ראשי הגולה
קטגוריה:נפטרים ב-1040
סטיבן פרספילד

סטיבן פרספילד (באנגלית: Steven Pressfield; נולד ב-1 בספטמבר 1943) הוא סופר יהודי אמריקאי, מחבר "שערי האש", "להרוג את רומל", "אחי לנשק" ו"שער האריות".

==תולדות חייו ויצירתו== 
פרספילד נולד בפורט אוף ספיין, טרינידד וטובגו, שעה שאביו, קצין בצי ארצות הברית היה מוצב שם. בשנת 1965 השלים את לימודיו לתואר ראשון באוניברסיטת דיוק. שנה לאחר מכן התגייס לחיל הנחתים, עבר הכשרה כלוחם חי"ר ושירת שירות מלא. לאחר שחרורו עבד כקופירייטר במשרד פרסום, כטרקטוריסט, כמורה, כברמן ועוד מגוון עבודות. בשנת 1995 יצא ספרו הראשון, "האגדה של באגר ואנס" (שאף עובד לסרט קולנוע בכיכובם של מאט דיימון וויל סמית). ספרו השני, "שערי האש", אודות לחימת הספרטנים בקרב תרמופילי, היה לרב–מכר ואף נכלל ברשימת הספרים המומלצים של מפקד חיל הנחתים. הספר שימש השראה למפקדים שונים בצבא הבריטי כמו גם בצה"ל, שם הוא ניתן כשי למפקדים ולוחמים בחיל הרגלים והיחידות המובחרות.

בשנת 2012 השיקו פרספילד והסוכן שלו, שון קווין, את חנות הספרים "ספרים איריים שחורים", המיועדת לסופרים ואמנים<ref></ref><ref></ref>.

==קישורים חיצוניים==
* 

== הערות שוליים ==

קטגוריה:סופרים יהודים אמריקאים
קטגוריה:קצינים וחוגרים יהודים בחיל הנחתים של ארצות הברית
קטגוריה:אמריקאים שנולדו ב-1943
גן האמנות ע"ש בילי רוז

250px
גן האמנות ע"ש בילי רוז הוא גן פסלים במתחם מוזיאון ישראל בירושלים. הגן עוצב על ידי הפסל היפני-אמריקאי איסמו נוגוצ'י ונקרא על שם האמרגן, התמלילן והאספן היהודי-אמריקאי בילי רוז, שמימונו ותרומת אוסף הפסלים הפרטי שלו אִפשרו את הקמת הגן.

נוגוצ'י החל לתכנן את גן הפסלים בתחילת שנות ה-60 על המורדות המערביים של הגבעה עליה הוקם המוזיאון. הגן הושלם בשנת 1965, לאחר פתיחת המוזיאון.

==הפסלים==
שטח הגן מחולק למרחבים שונים באמצעות קירות וטראסות עשויים אבני שדה לא מעובדות. אוסף הליבה של הגן כולל 39 יצירות בעיקר מסוף המאה ה-19 והמחצית הראשונה של המאה ה-20, לצד פיסול עכשווי. 

בין הפסלים בגן מצויים פסלים מאת אמנים זרים נודעים, בהם רוברט אינדיאנה, הנרי מור, דייוויד סמית, פבלו פיקאסו, אוגוסט רודן, ג'יימס טורל, ז'אק ליפשיץ, קלאס אולדנבורג, לין צ'דוויק, אלכסנדר קלדר, ריצ'רד סרה, אלי נדלמן, ז'רמן רישייה, לוצ'אנו מינגוצי, מגדלנה אבקאנוביץ', רג' באטלר, ז'אן טינגלי, סול לויט, דונלד ג'אד, רוקסי פיין, רובר דלונה, ג'ואל שפירו, אנטואן בורדל, ברי פלאנגן,אריסטיד מאיול, ארמן, חוסה דה-קרפט, אוטו פרוינדליך, פרננדו בוטרו, מרק דיון, אלכסנדר ארכיפנקו, דונלד ג'אד, מרינו מריני, ז'אק ליפשיץ, איי וייוויי, אריסטיד מאיול ואמנים ישראלים כדוגמת יגאל תומרקין, מנשה קדישמן, מיכה אולמן, שלמה קורן, עזרא אוריון, מיכאל גרוס, עופר ללוש, בני אפרת, צדוק בן דוד, ישראל הדני ואחרים.

== גלריה ==
<gallery widths="150px" heights="150px">
Michael Gross - Queen.jpg|מיכאל גרוס, "מלכה", 1970
Kadishman, suspence 1966.jpg|מנשה קדישמן, "מתח", 1966
'Man in the Open Air', bronze sculpture by Elie Nadelman, c. 1915, Israel Museum, Jerusalem, Israel.JPG|אלי נדלמן, "אדם באוויר הפתוח", סביבות 1915
Antoine Bourdelle-La Grande Penelope- Israel Museum.jpg|אנטואן בורדל, "פנלופה", 1912 
PikiWiki Israel 32138 Space That Sees.jpg|ג'יימס טורל, "החלל הרואה", 1992
'Roaring Lion', bronze sculpture by Lynn Chadwick (British), 1960, Israel Museum, Jerusalem, Israel.JPG|לין צ'דוויק, "אריה שואג", 1950
קובץ:Shapiro IMJ.JPG|ממוזער|ג'ואל שפירו, ללא כותרת, 1996
קובץ:Tumarkin Chair.JPG|ממוזער|"כיסא, מזבח, קיר ברזל" (1995-1994) מאת יגאל תומרקין
</gallery>

== ראו גם ==
* מוזיאון ישראל
* גן הפסלים באמירים

== קישורים חיצוניים ==

* 

בילי רוז
קטגוריה:מוזיאון ישראל: פסלים
קטגוריה:מוזיאון ישראל
בילי רוז
מנחם דוד הגר

הרב מנחם דוד הגר (נולד בט' בכסלו ה'תש"י, 30 בנובמבר 1949), הוא האדמו"ר מחסידות שאץ ויז'ניץ בחיפה.

==ביוגרפיה==
נולד כבן בכור להרב משה הגר בעל "הברכת משה" ראש ישיבת יחל ישראל (סערט ויז'ניץ), ולאלטע פנינה פעריל בת הרב חיים מנחם דוד הורוביץ, רבה של העיר דז'יקוב. למד בישיבת עץ חיים ווילרייק שבאנטוורפן ובישיבת יחל ישראל.

בשנת ה'תשכ"ט נישא לבלומא מלכה, בת הרב חיים אלתר פאנעט, אב"ד קארלסבורג, ולימים רבה של השכונות שייך מוניס ורמת אביב בתל אביב. לאחר נישואיו היה מנהל רוחני בתלמוד תורה וישיבת סרט ויז'ניץ בחיפה. נסמך לרבנות בידי הרב יצחק יעקב וייס, הרב משה אריה פריינד, הרב עובדיה יוסף, הרב יצחק נסים, הרב ישראל אריה זלמנוביץ, הרב יוסף משאש והרב יעקב בן ציון רוטנר רב שכונת חליסה.

בשבת פרשת שקלים בשנת ה'תשל"ב מונה לאדמו"ר על ידי דודו הרב אליעזר הגר, האדמו"ר הקודם מסערט ויז'ניץ.

הקים מוסדות בשם "אהל משה" הכוללים תלמוד תורה, ישיבה וכולל אברכים ברחוב הרצל בעיר. מתגורר בשכונת רמת ויז'ניץ. בית מדרש נוסף של החסידות קיים בעיר אשדוד, בניהולו של בנו הרב ברוך.

הוא מוסר מדי שבוע שיעור בבית כנסת בשכונת דניה.

בנובמבר 2023 התמוטט עקב אירוע מוחי בשהותו בטורונטו שבקנדה, ואושפז בבית החולים הכללי של טורונטו .

==ילדיו==
*הרב ברוך, רב החסידות בעיר אשדוד, חתנו של הרב אברהם יונה שוורץ, רבה של ווינה.
*הרב אברהם שמואל, חתנו של הרב אברהם שטיינברגר יו"ר מכון המדרש המבואר.
*ברכה, נשואה להרב אהרן פולק, רב קהילת צ'רנוביל בנוף הגליל.
*חתנו הרב שמואל שמעלקא רוזנבוים בנו של האדמו"ר רבי יעקב ישכר בער רוזנבוים מנדבורנה - ראש כולל נדבורנה.
*ישראל, חתן האדמו"ר מליטשיק.
*שרה, נשואה לרב יעקב יצחק בידרמן בנו של האדמו"ר מלעלוב בית שמש - ר"מ בקבוצה החסידית בישיבת מיר בירושלים.
*צירל, נשואה לרב חנוך העניך, בנו של הרב אהרן שפירא, רב קהילת נארול בבני ברק.

==קישורים חיצוניים==
*[https://www.kikar.co.il/tags/האדמו%22ר%20משאץ%20ויז'ניץ האדמו"ר משאץ ויז'ניץ] באתר כיכר השבת
* 
*

== הערות שוליים ==

קטגוריה:ילידי 1949
מנחם דוד הגר
קטגוריה:חיפה: אדמו"רים
קטגוריה:רבני ישיבת יחל ישראל
קטגוריה:בוגרי ישיבת יחל ישראל
זרחיה חן

ספרו של רבי זרחיה
רבי זרחיה בן יצחק בן שאלתיאל (גרסיאן) חן היה פילוסוף, רופא, פרשן המקרא ומתרגם יהודי מימי הביניים, מגדולי הוגי הדעות במאה ה-13 ובתור הזהב של יהדות ספרד. נודע כמפיץ תורת הרמב"ם בספרד וברומא, וכמומחה בספרו "מורה הנבוכים".

== תולדותיו ==
רבי זרחיה היה מצאצאי רבי יהודה בן ברזילי הברצלוני, מבני משפחת שאלתיאל חן המיוחסת לזרובבל בן שאלתיאל ראש הגולה. משפחתו גלתה מבבל לברצלונה שבספרד שם נולד וגדל, כמחקרו של משה שטיינשניידר.

בברצלונה עסק בהפצת והאדרת "מורה הנבוכים" ותורת הרמב"ם, עקב עסקו זה הוא נרדף על ידי מתנגדיו, ונאלץ לברוח מעירו. לאחר נדודים הוא עבר לרומא שבאיטליה בשנת ה'ל"ז (1276), שם החל לעסוק בפילוסופיה, רפואה, תרגום, ופרשנות המקרא והתפרסם בשל כך.

גם ברומא המשיך בהפצת מורה הנבוכים, ועל כך נרשם ויכוח קשה בינו לבין רבי הלל בן שמואל מווירונא שעסק אף הוא בהפצת תורת הרמב"ם באיטליה, על הדרך להפצת הכתבים. בין תלמידיו נמנה עמנואל הרומי.

נפטר בערך בשנת ה'ן (1290). ביקש להיקבר בברצלונה סמוך לאבותיו, אך מתנגדיו לא איפשרו זאת.

== ספריו ==
* תקוות אנוש - על ספר איוב.
* אמרי דעת - על ספר משלי, בהוצאת ישראל שוורץ ה'תרל"א.
* על הנפש - תרגום לספרו של אריסטו 'De Anima'

== לקריאה נוספת ==
* משנתו של ר' זרחיה בן יצחק בן שאלתיאל חן וההגות המימונית - תיבונית במאה הי"ג - אביעזר רביצקי, 1977, האוניברסיטה העברית בירושלים.
* Gerrit, Bos. "Aristotle’s De anima translated into Hebrew by Zerahyah ben Isaac ben Shealtiel Hen." Brill, Leiden (1994).
* Langermann, Y. Tzvi. "Aristotle's' De Anima 'Translated into Hebrew by Zeraḥyah ben Isaac ben Shealtiel Ḥen." (1997): 67-69.
==קישורים חיצוניים==
* 
* 
* 
*
* 

קטגוריה:רבנים: ראשונים
קטגוריה:פילוסופים איטלקים
קטגוריה:פרשני המקרא
קטגוריה:מתרגמים איטלקים
קטגוריה:פילוסופים ספרדים
קטגוריה:רופאים ספרדים
קטגוריה:פילוסופים של ימי הביניים
קטגוריה:משפחת חן
קטגוריה:רופאים איטלקים במאה ה-13
קטגוריה:רופאים יהודים איטלקים
קטגוריה:רמב"ם
חיים ריצ'מן

הרב חיים ריצ'מן (נולד במסצ'וסטס, ארצות הברית) הוא דובר ומנהל המחלקה הבינלאומית של מכון המקדש בעיר העתיקה בירושלים.

==פעילותו==
ריצ'מן פעיל במכון מאז שנת 1989. 

חיבר ותירגם מספר ספרים באנגלית על בית המקדש הראשון, בית המקדש השני, ובית המקדש השלישי, וכמה ספרים על פרשת השבוע. 

הרב ריצ'מן מרבה להופיע בפני קהילות יהודיות ברחבי העולם, בין השאר באמצעות תוכניות חינוכיות בטלוויזיה ובאינטרנט.

===במחלקה הבינלאומית של מכון המקדש===
המחלקה הבינלאומית של מכון המקדש בניהולו, מספקת גישה ישירה אל עולם בית המקדש, מתארחת ומשתתפת בהרצאות ובכינוסי תנ"ך ברחבי העולם, ומוצגת בהפקות מדיה גדולות. אתר האינטרנט של מכון המקדש באנגלית הוא פרויקט מתמשך של המחלקה הבינלאומית.

"Temple Talk" היא תוכנית רדיו שבועית בת שש שעות ברדיו המקוון של "ניו ג'רזי" והיא גם מצגת של המחלקה הבינלאומית, בהנחייתו של הרב ריצ'מן. 

המחלקה גם מארגנת סיורים וסמינרים תורניים בישראל, תוך התמקדות ייחודית בירושלים מנקודת מבט יהודית אותנטית בהנחייתו של הרב ריצ'מן.

== קישורים חיצוניים ==
* [https://www.rabbirichman.com/about-rabbi-richman האתר של הרב חיים ריצ'מן]
* [http://www.israelnationalnews.com/Blogs/Blog.aspx/63 הרב חיים ריצ'מן] באתר של ערוץ שבע

* [http://www.templeinstitute.org/ אתר המחלקה הבינלאומית של מכון המקדש]

קטגוריה:רבנים חרדים אמריקאים
האאוטבק האוסטרלי

נוף אופייני באאוטבק האוסטרלי
האאוטבק האוסטרלי
האאוטבק האוסטרלי (באנגלית: Outback; נקרא גם המדבר האוסטרלי, ערבות אוסטרליה ומדבר היבשת החמישית) הוא אזור מדברי עצום הנמצא באוסטרליה ומאופיין בעיקרו בדלילות האוכלוסייה וריחוקו ממרכזי האוכלוסייה במדינה.

== גאוגרפיה ==

שטחו של האאוטבק 130 אלף קילומטרים רבועים ואורכו 2,400 קילומטרים.

בעוד שלעיתים קרובות ניתן לראות את האזור הצחיח של האאוטבק ברחבי אוסטרליה, אזורי האאוטבק מתפשטים מחופי אוסטרליה הצפוניים לדרומה, ומקיפים מספר אזורי אקלים; כולל אקלים טרופי ומונסוני באזורים הצפוניים, שטחים צחיחים ב"מרכז האדום" (מרכז אוסטרליה) ואקלים צחיח למחצה ואקלים ממוזג באזורים הדרומיים.

מבחינה גאוגרפית, האאוטבק מאוחד על ידי שילוב של גורמים גאוגרפים שונים, ובראשם צפיפות אוכלוסין אנושית נמוכה, סביבה טבעית ללא פגע, ובמקומות רבים, קרקע המאופיינת בפסטורליזם (רעיית בעלי חיים), שבה הייצור נשען על הסביבה הטבעית, משמע, משתמשים לייצור מוצרים באמצעות משאבי הטבע של האאוטבק. 

== תרבות ==
מבחינה תרבותית, האאוטבק הוא סמלה של אוסטרליה וחלקים ממנו שימשו כאתר צילום לסרט "פרסיליה מלכת המדבר" ולעוד מספר סרטים הוליוודים אחרים.

== תשתיות ==

=== רפואה ===
בשל המרחבים הפתוחים והעצומים והריחוק מערים מאוכלסות באאוטבק, הוקם שירות רפואי ייחודי בשם "הרופא המעופף" בשנת 1928. מטרת השירות היא לספק טיפול וייעוץ רפואי לאנשים שאינם יכולים להגיע לבתי חולים או לקבל מתן רפואי מרופא או חובש. הייעוץ מתבצע באמצעות רדיו או טלפון ובמצבים חמורים, רופאים מובהלים למטופלים.

== תיירות ==
בתור סמל אוסטרלי האזור מתוייר בעיקר לאזור המרכז האדום של אוסטרליה ואולורו אך גם לטיולי נסיעה בנופי המדבר או להתנסות בסביבה הקשה. 

== ראו גם ==
* פאונה של אוסטרליה

== קישורים חיצוניים ==

* 
* 
* 

== הערות שוליים ==

2017 04
קטגוריה:אוסטרליה: גאוגרפיה
קטגוריה:אוסטרליה: מדבריות
קטגוריה:אוקיאניה: אזורים
קב (יחידת מידה)

קב היא מידת נפח תלמודית ששימשה בעיקרה למדידת דברים יבשים כגון תבואה וכדומה. מידה זו נזכרת פעם אחת בתנ"ך בספר מלכים: "וַיְהִי רָעָב גָּדוֹל בְּשֹׁמְרוֹן וְהִנֵּה צָרִים עָלֶיהָ עַד הֱיוֹת רֹאשׁ־חֲמוֹר בִּשְׁמֹנִים כֶּסֶף וְרֹבַע הַקַּב חרי (ק' דִּב־) יוֹנִים בַּחֲמִשָּׁה־כָסֶף".

הקב הוא 4 לוגים שהם 24 ביצים, על פי נוסחת המרת המידות "כאסקל"ב יגוד"ו".

== שיעור הקב במידות זמנינו ==
באחרונים נחלקו בגודל שיעור הקב במידות הנהוגות כיום. הדעה הרווחת היא כדעת הרב חיים נאה שקב הוא 1.38 ליטר, זאת לעומת דעת החזון איש שיעורו הוא 2.39 ליטר. לדעת הרמב"ם אלו 1.2 ליטר (1200 סמ"ק).

== שימושים בהלכה ==
* טבילת עזרא - עזרא תיקן לבעלי קרי שיהיו טובלין, ולטבילה זו אין צריך מקווה 40 סאה, ודי בתשעה קבין.
* בתהליך טהרת המת שופכים על גופו תשעה קבין מים בבת אחת (כ-12 - 22 ליטר מים). שלב זה הוא העיקרי והחשוב ביותר בטהרה.

== מטבע לשון ==
מידת הקב הייתה נפוצה בזמן חז"ל בעיקר למדידת כמות קטנה ולכך שימשה בהשאלה למידה המורה על כמות קטנה, על אף שהיו מידות קטנות ממנה, ומחמת זה השתרשו כמה ניבים בתלמוד כגון:
* 'קב ונקי' - התנא רבי אליעזר בן יעקב כונה בפני התנאים כמי ש'משנתו קב ונקי', ופירש רש"י: "קב מדה קטנה כלומר במקומות מועטים הוא נזכר במשנה (או בברייתא), [אבל] נקי - בכל מקום שנזכר הלכה כמותו".

* 'רוצה אדם בקב שלו מתשעה קבין של חבירו' - אדם מעדיף דבר שעמל בו אפילו הוא מועט, מדבר שלא עמל בו אפילו הוא מרובה.
* 'בכל יום ויום בת קול יוצאת ואומרת כל העולם כולו ניזון בשביל חנינא בני, וחנינא בני די לו בקב חרובין מערב שבת לערב שבת'.

== עוד אזכורים בתלמוד ==
* ב מוזכרים דברים רבים שמהם "עשרה קבין ירדו לעולם", כאשר מתוכם ישנו מקום, דבר או ישות שלקחו תשעה קבין. כך למשל, "עשרה קבין של יופי ירדו לעולם, תשעה נטלה ירושלים ואחד כל העולם כולו".

== ראו גם ==
* קב ונקי (ניב)
* רשימת מידות, שיעורים ומשקלות בהלכה

== הערות שוליים ==

קטגוריה:יחידות מידה קדומות
קטגוריה:יחידות מידה: נפח
קטגוריה:שיעורי חז"ל
זמנים קשים (סדרה, 1977)

זמנים קשים (באנגלית: Hard Times) היא סדרת טלוויזיה בריטית משנת 1977 המבוססת על רומן באותו שם מאת צ'ארלס דיקנס. את הסדרה ביים ג'ון אירווין.

==צוות השחקנים==
* פטריק אלן – תומאס גרדגריינד
* רוזלי קראצ'לי – גברת ספרסיט
* מישל דיבנה – סיסי ג'ופ
* אלן דובי – סטיבן בלקפול
* ברברה יואינג – רייצ'ל
* אדוארד פוקס – קפטן ג'יימס הרטהאוס
* אורסולה האוולס – גברת גרדגריינד
* הארי מרקהאם – סלירי
* ז'קלין טונג – לואיזה גרדגריינד
* טימותי וסט – ג'ושייה באונדברי
* ריצ'רד רן – טום גרדגריינד
* שון פלנגן – ביצר
* פיטר מרטין – מלצר

==קישורים חיצוניים==

* [http://www.screenonline.org.uk/tv/id/1067539/ "זמנים קשים"] באתר Screenonline

קטגוריה:סדרות טלוויזיה בריטיות שעלו לשידור בשנות ה-1970
קטגוריה:סרטים לפי ספרי צ'ארלס דיקנס
פונטיאק אסטרה

פונטיאק אסטרה, שנת 1973
פונטיאק אסטרה (באנגלית: Pontiac Astre) היא מכונית קומפקטית (קופה - משפחתית), אשר יוצרה על ידי חטיבת הרכב פונטיאק, מבית ג'נרל מוטורס בין השנים 1972–1977. בשנים 1975–1977 יוצרו 147,773 יחידות.

חברת שברולט, מבית ג'נרל מוטורס ייצרה בין השנים 1970–1977 את דגם ה"שברולט וגה", דגם כמעט זהה ל"פונטיאק אסטרה".

==תצורות==
* 2 דלתות - סדאן (Notchback)
* 2 דלתות - הצ'בק (קופה)
* 3 דלתות - הצ'בק
* 2 דלתות - סטיישן

==תמונות==
<gallery>
Pontiac Astre.jpg| פונטיאק אסטרה 
Pontiac Astre GT.jpg| פונטיאק אסטרה GT
Pontiac Astre (2986837145).jpg| פונטיאק אסטרה 
Pontiac Astre (Auto classique St-Constant '13).JPG| פונטיאק אסטרה
Pontiac Astre (2424572070).jpg| פונטיאק אסטרה 
Pontiac Astre (2458614026).jpg| פונטיאק אסטרה 
1973 Pontiac Astre.jpg| פונטיאק אסטרה, שנת 1973
Pontiac Astre (5001665838).jpg| פונטיאק אסטרה 
73 Astre Panel delivery.jpg| פונטיאק אסטרה - מסחרית (ואן), שנת 1973
Pontiac Astre emblem.jpg| לוגו פונטיאק אסטרה
</gallery>

==ראו גם==
* פונטיאק
* ג'נרל מוטורס
* שברולט
* שברולט וגה
* פונטיאק 6000
* פונטיאק סולטיס
* פונטיאק טמפסט
* פונטיאק ונטורה
* פונטיאק סנברד

==קישורים חיצוניים==

קטגוריה:מכוניות קופה
קטגוריה:מכוניות משפחתיות
קטגוריה:דגמי מכוניות שהושקו ב-1973
קטגוריה:מכוניות אמריקאיות
קטגוריה:כלי רכב המיוצרים בקנדה
אסטרה
חיים מירום

חיים מירום
חיים מירום (מרימפולסקי) (19 בספטמבר 1910 - 30 במרץ 1958) היה זואולוג ישראלי, מחברו של "צפורי ארץ ישראל", מגדיר הציפורים הראשון בישראל, וממניחי היסוד לצפרות הישראלית.

== ביוגרפיה ==
מירום נולד ב-1910, בווירבאלן, ליטא, בן זקונים לאלחנן ויוהאנה מרימפולסקי. עם גמר לימודיו בגימנסיה העברית בווירבאלן, עבר לקובנה, שם למד בפקולטה לרפואה של האוניברסיטה. לאחר שנה נטש את לימודי הרפואה, ועבר ללמוד בחוג לביולוגיה.

בשנת 1932, קיבל מירום משרת מורה בגימנסיה העברית בטבריג. שם, לימד את מקצועות הטבע, עברית וגאוגרפיה, במקביל להיותו מורה לטבע בגימנסיה הליטאית הממשלתית.

בשנת 1938, מונה למנהל הגימנסיה העברית, תפקיד שמילא עד סגירת המוסד, עם סיפוחה של ליטא לברית המועצות.

בשנת 1941, בסמוך לפרוץ מלחמת העולם השנייה, נשא לאישה את טאובה. במהלך המלחמה, מונה למנהל האדמיניסטרטיבי של בית החולים בגטו שבשאבלי. בשעות הפנאי שלו, לימד את ילדי הגטו עברית.

באוגוסט 1944, נשלחו אשתו ואימו של מירום לאושוויץ, שם נספו. מירום עצמו נשלח לדכאו.

בתום המלחמה, מונה מירום למשרת מורה לעברית בוונציה, ובמהלך תקופה זו, פגש את מרים סלוצקי, לימים אשתו. השניים עלו לארץ ישראל על סיפונה של ספינת המעפילים "אנצו סירני".

בישראל, מונה על ידי היינריך מנדלסון לתפקיד חוקר ומורה במכון הביולוגי, שיהפוך לימים לחלק מאוניברסיטת תל אביב. במסגרת עבודתו עסק, בין השאר, במחקר אורניתולוגי ורפטולוגי. עם יסודה של אוניברסיטת תל אביב, מונה לתפקיד מרצה במורפולוגיה ובאנטומיה של בעלי חוליות, ונמנה עם חברי הוועדה לקבלת תלמידים.

מירום נהרג ב-1958 בתאונת דרכים ונטמן בבית העלמין קריית שאול. הוא הותיר אחריו את אשתו, מרים, ושני בנים - אהרן (רוני) ואלון. אחד מנכדיו של מירום הוא התסריטאי אדר מירום.

מירום היה מחברו של מגדיר הציפורים הראשון בישראל, "צפורי ארץ ישראל". אחת הסברות היא, כי שמה העברי של הציפור "מירומית שחורה" התקבל בזכותו של מירום, שהיה הראשון לאתרה בישראל.

== ראו גם ==
* מרומית שחורה

== לקריאה נוספת ==
* חיים מירום, צפורי ארץ ישראל, הוצאת הקיבוץ המאוחד, 1960
==הערות שוליים==

2017 04
קטגוריה:זואולוגים ישראלים
קטגוריה:סגל אוניברסיטת תל אביב: זואולוגיה
קטגוריה:ישראלים שנולדו ב-1910
קטגוריה:ישראלים שנפטרו ב-1958
סוהייל

סוּהייל, או λ במפרש, הוא הכוכב השלישי בבהירותו בקבוצת הכוכבים מפרש. השם הוא קיצור של שמו בערבית, السهيل الوزن "א-סוהייל אל-וואזן". הקידומת סוהייל ניתנה בערבית למספר כוכבים שונים: רגור נקרא "סוהייל אל מוחליף", נאוס נקרא "סוהייל הדר" וקאנופוס נקרא רק "סוהייל". בסופו של דבר קיבלו הכוכבים האחרים שמות שונים והשם סוהייל נשאר רק לכוכב הזה.

==תכונות==
סוהייל הוא על-ענק כתום מסוג ספקטרלי K4 Ib שנמצא במרחק של כ-544 שנות אור ממערכת השמש. מסתו מוערכת בכ-7 מסות שמש, רדיוסו כ-210 רדיוסי שמש, דומה לרדיוס מסלולו של כדור הארץ סביב השמש, והוא מאיר בעוצמה של פי 3,100 מעוצמת ההארה של השמש באור נראה ובערך פי 8,500 ממנה בצירוף הקרינה בתחום התת-אדום, וזאת בשל טמפרטורת פניו הנמוכה מזו של השמש ומוערכת בכ-3,800 קלווין. סוהייל נמצא בשלבי התפתחות מתקדמים, הוא כבר סיים ללהתיך מימן להליום בליבתו והוא ככל הנראה מתיך הליום ליסודות כבדים יותר. בהירות נראיתו של סוהייל משתנה בין דרגות 2.14 ו-2.30 באופן לא סדיר כך שהוא מוגדר כמשתנה לא-סדיר איטי, אך השינוי קטן ואיטי מכדי להיות מורגש ללא אמצעי מדידה מדויקים. לסוהייל רוח סולרית צפופה ואיטית שנושבת ממנו במהירות של כ-30 קילומטר בשנייה ושגורמת לו לאבדן מסה של כ-3 מיליארדיות מסת שמש בשנה. מסתו קרובה לגבול שמעליו הופכים כוכבים לסופרנובה ומתחתיו לננס לבן כך שעתידו אינו ידוע בוודאות.

==קישורים חיצוניים==
* [http://stars.astro.illinois.edu/sow/suhail.html סוהייל] באתר של ג'ים קלר
* 

==הערות שוליים==

 
קטגוריה:קבוצת הכוכבים מפרש
קטגוריה:על-ענקים מסוג K
קטגוריה:משתנים לא סדירים איטיים
שברולט וגה

שברולט וגה, דגם GT, שנת 1973 

שברולט וגה, דגם GT, שנת 1971 
שברולט וגה, (באנגלית : Chevrolet Vega) היא מכונית קומפקטית, (קופה - משפחתית), אשר יוצרה על ידי חברת שברולט, מבית ג'נרל מוטורס בין השנים 1970–1977. יוצרו 2,006,661 יחידות.

חברת פונטיאק, מבית ג'נרל מוטורס ייצרה בין השנים 1972-1977 את דגם ה- "פונטיאק אסטרה", דגם כמעט זהה ל- "שברולט וגה".

==תצורות== 
* 2 דלתות - סדאן (Notchback)
* 2 דלתות - האצ'בק (קופה)
* 3 דלתות - האצ'בק
* 3 דלתות - סטיישן
* 3 דלתות - ואן (מסחרית)

==תמונות==
<gallery>
קובץ:1975 Cosworth Vega.jpg|שברולט וגה Cosworth שנת 1975
קובץ:1975 Cosworth Vega 2.jpg| שברולט וגה Cosworth שנת 1975
קובץ:Cosworth Vega Engine.JPG|מנוע שברולט וגה Cosworth 
קובץ:75 Cosworth Vega.jpg| שברולט וגה Cosworth שנת 1975
קובץ:1971 Vega Panel Express.jpg| שברולט וגה ואן (מסחרית), שנת 1971
קובץ:1975 Vega Panel Express.jpg| שברולט וגה ואן (מסחרית), שנת 1975
קובץ:1972 Chevrolet Vega Kammback.jpg| שברולט וגה סטיישן, שנת 1972
קובץ:ChevroletVega-rear.jpg| שברולט וגה
קובץ:72 vega.jpg| שברולט וגה סטיישן, שנת 1972
קובץ:73 Vega GT Hatchback.jpg| שברולט וגה דגם GT, שנת 1973
קובץ:1973 Vega GT (1).jpg| שברולט וגה דגם GT, שנת 1973
קובץ:'73 Vega GT-Millionth Vega.jpg| שברולט וגה דגם GT, שנת 1973
קובץ:1972 Chevrolet Vega interior (4794966820).jpg| שברולט וגה, 1972 - מבט לתא הנהג ולוח מחוונים
קובץ:Chevrolet Vega (Auto classique Laval '10).jpg| שברולט וגה
קובץ:1972 Chevrolet Vega (4794332575).jpg| שברולט וגה, שנת 1972
</gallery>

==ראו גם==
* ג'נרל מוטורס
* שברולט
* שברולט קוסוורת' וגה
* פונטיאק אסטרה

==קישורים חיצוניים==

קטגוריה:מכוניות קופה
קטגוריה:מכוניות משפחתיות
קטגוריה:דגמי מכוניות שהושקו ב-1970
קטגוריה:מכוניות אמריקאיות
וגה
שו-נינואה

שו-נינואה היה מלכה ה-54 של אשור לפי רשימת המלכים האשורית. הוא שלט באשור בשנים 1615-1602 לפנה"ס. שו-נינואה היה בנו של בזאיה, הוא תפס את השלטון מידי לוליה והחזיר את שליטת השושלת האדאסית על אשור.

קטגוריה:אישים שחיו באלף ה-2 לפנה"ס
קטגוריה:מלכי אשור
נבסנרע

נבסנרע (במצרית עתיקה: "אדונם הוא האל רע") היה פרעה ששלט בדלתא של הנילוס (לפחות על צדה המזרחי אם לא גם על המערבי) במצרים במהלך המאה ה-17 לפנה"ס, היא תקופת הביניים השנייה של מצרים העתיקה.

לפי פפירוס רשימת המלכים מטורינו נבסנרע נזכר בטור התשיעי בשורה 14 ושלט במשך מספר לא ידוע של שנים (הפפירוס קרוע בחלק זה), 5 חודשים ו-20 ימים. במידה והשתייך לשושלת ה-14 של מצרים העתיקה שהורכבה מאישים ממוצא כנעני שעלו לכוח במצרים התחתונה (החיקסוס) הרי שהיה יריבם של אחרוני השושלת ה-13 שהתקיימה במקביל ומלכה במצרים העליונה מהעיר מוף.

נסבנרע הוא אחד מ-4 מלכי השושלת ה-14 היחידים שנמצא ממצא ארכאולוגי המתעד את שמם, וממצא זה נתגלה לא בחפירה ארכאולוגית מסודרת אלא באוסף פרטי של עשיר בשם מיכלידיס שקנה אותו מסוחר ושודד עתיקות מצרי.

ישנה מחלוקת במחקר ההיסטורי-ארכאולוגי האם נבסנרע היה השליט ה-14 מתוך 50 מלכים שפפירוס טורינו מימי רעמסס השני מייחס לשושלת ה-14 (שהתקיימה בערך בין 1700-1650 לפנה"ס) כפי שמציעים האגיפטולוגים קים ריולט (שמציע לתארך את ראשית השושלת הזו חמישה מלכים יותר מוקדם מהמקובל במחקר) ודריל בייקר, או שמא היה חלק מהשושלת ה-15 כפי שהציע יורגן ואן-בקרת'.

שמו של יורשו של נבסנרע הוא wsf שבמצרית עתיקה מביע: "חסר", ומעיד על כך שמחברי הפפירוס בימי רעמסס השני העתיקו רשימות אלה מרשימות קודמות שבהן שם היורש אבד.

==הערות שוליים==

קטגוריה:פרעוני השושלת ה-14
גרנד פרי אזרבייג'ן

גרנד פרי אזרבייג'ן הוא מרוץ מכוניות המתקיים במסלול רחוב בבאקו, בירת אזרבייג'ן כחלק מאליפות הפורמולה 1. המרוץ התקיים לראשונה בשנת 2016 ונקרא גרנד פרי אירופה, בשנת 2017 שונה שמו לגרנד פרי אזרבייג'ן.

==היסטוריה==
התוכניות לקיום גרנד פרי באזרבייג'ן עלו לראשונה במאי 2014, כאשר ברני אקלסטון הכריז כי המרוץ יצטרף לסבב התחרויות בשנת 2015 במקומו של הגרנד פרי הקוריאני. ביולי, אותה שנה, נחתם ההסכם לקיום המרוץ באזרבייג'ן, החל מעונת 2016 תחת השם גרנד פרי אירופה. מסלול המרוץ, שהתקיים ברחובות באקו, תוכנן על ידי הרמן טילקה. ההחלטה לוותה במחאות מצד פעילי זכויות אזרח, שמחו על קיום המרוץ במדינה המפרה זכויות אדם. הפעילים הדגישו כי אינם דורשים לבטל את המרוץ, אך רוצים לנצל את תשומת הלב סביב המרוץ על מנת להעלות למודעות הציבורית את הבעיות בנושא. הם אף פנו במכתב לאקלסטון בבקשה שיביע את דעתו בנושא, אך בקשתם לא נענתה. לקראת המרוץ הוציא השרות הבולאי של אזרבייג'ן סדרה מיוחדת של ארבעה בולים לציון המאורע.

ניקו רוזברג הוא המנצח של מרוץ הבכורה, שהתקיים ב-19 ביוני 2016 לאחר שזינק מהפול פוזישן ושמר על ההובלה לאורך המרוץ כולו.

במרץ 2017 חתמו מארגני המרוץ עם ליברטי מדיה, הנהלת הפורמולה 1 החדשה, על חוזה חדש על קיום המרוץ ב-10 השנים הבאות תמורת סכום של כ-400 מיליון דולר. שמו של המרוץ שונה והחל מעונת 2017 נקרא המרוץ גרנד פרי אזרבייג'ן.

התפרצות וירוס הקורונה בשנת 2020 הובילה לדחיית המרוץ שאמור היה להתקיים בחודש יוני אותה שנה. בשנת 2021, עדיין תחת השפעות הקורונה, התקיים המרוץ ללא קהל.

==מנצחים לפי שנה==
{| class="wikitable" style="font-size: 95%;"
|-
! שנה
! נהג
! קבוצה
|-
! 2016
| ניקו רוזברג
| מרצדס
|-
! 2017
| דניאל ריקארדו
| רד בול
|-
! 2018
| לואיס המילטון
| מרצדס
|-
! 2019
| ולטרי בוטאס
| מרצדס
|-
! 2020
| colspan="2" | לא התקיים
|-
! 2021
| סרחיו פרס
| רד בול
|-
! 2022
| מקס ורסטאפן
| רד בול
|-
! 2023
| סרחיו פרס
| רד בול
|}

==קישורים חיצוניים==

* 

==הערות שוליים==

אזרבייג'ן
קטגוריה:באקו: תחרויות ספורט
טקססוויל

טקססוויל (באנגלית: Texasville) הוא סרט דרמה אמריקאי משנת 1990 בבימויו של פיטר בוגדנוביץ' שגם כתב את התסריט המבוסס על ספר בשם זה מאת לארי מקמורטרי.

זה סרט המשך לשובר הקופות "הצגת הקולנוע האחרונה" משנת 1971 גם הוא בבימויו של בוגדנוביץ ששיבץ לתפקידים ראשיים את אותם השחקנים. העלילה מתרחשת בשנת 1984, 33 שנים לאחר האירועים ב"הצגת הקולנוע האחרונה". העיירה גדלה והיא מתכוננת לאירוע של 100 שנים להקמת היישוב הראשון במחוז בשם "טקססוויל".

הסרט צולם בצבע אבל לא הצליח לחקות את הצלחת קודמו, הדמויות אינן מגובשות והתסריט לא מוצלח. הסרט לא זכה בשום פרסים מיוחדים וגם לא הצליח כלכלית. הוא דורג בציון 55% באתר Rotten Tomatoes לעומת 100% של קודמו.

==תקציר העלילה==
דווין ג'קסון (ג'ף ברידג'ס) הוא כעת טייקון המתפרנס מהפקת נפט. הוא בוגד באשתו קלרה (אנני פוטס) עם נשות חבריו כזה גם בנו "דיקי" (ויליאם מקנמרה). הוא מעסיק במשרד את רות פופר (קלוריס ליצ'מן), אשתו לשעבר של מאמן הספורט בתיכון. כעת מצבו הכלכלי קשה בגלל ירידת מחירי הנפט והוא עומד לפני פשיטת רגל.

גם חברו לסטר מרלו (רנדי קוויד) עומד לפני פשיטת רגל ומאסר בגלל עבירות מס. שניהם התעשרו מאז 1951 רק סאני קרופורד (טימותי בוטומס) לא התאושש מאז. הוא נמצא בדיכאון ונוהג ללכת לבית הקולנוע ההרוס, לעלות על הגג, להסתכל על השמיים ולחזות בסרטים בדמיונו.

ג'ייסי פארו (סיביל שפרד) עזבה את העיירה לאחר שהוריה נהרגו בתאונת מטוס. היא התיישבה באיטליה והופיעה במספר סרטים. שם נולד לה בן שנהרג בתאונה ואז החליטה לחזור לעיירה.

ג'ייסי ודווין נפגשים ומעלים זכרונות אך הרומן ביניהם לא מתפתח. ג'ייסי מתחברת למשפחתו של דווין כתחליף למשפחה שאין לה. הם משתתפים בחגיגות 100 שנה לטקססוויל כשג'ייסי נוסעת בתהלוכה בראש המכונית של בית הספר התיכון. בהופעה לפני כולם הם משחקים בתפקיד אדם וחוה.

סאני השקוע בעברו נעלם וכולם מחפשים אותו עד שמוצאים אותו באצטדיון בו היה מופיע בקבוצת הפוטבול של בית הספר. הוא שקוט בעצמו ועומד לקפוץ מלמעלה עד שכולם עולים על הטריבונה ומחלצים אותו.

לבסוף דווין מתעודד קצת שנודע לו כי מצאו עוד נפט בשטח שלו.

==קישורים חיצוניים==

* [https://www.youtube.com/watch?v=xdmYkfKqUxA קדימון לסרט טקססוויל], באתר יוטיוב

קטגוריה:ערכים שבהם תבנית בריטניקה אינה מתאימה
קטגוריה:סרטי 1990
קטגוריה:סרטים באנגלית
קטגוריה:סרטים מבוססי ספרים
קטגוריה:סרטי המשך אמריקאיים
קטגוריה:סרטי קולומביה
קטגוריה:סרטי דרמה אמריקאיים
בית הנבחרים של הולנד

בית הנבחרים של הולנד (בהולנדית: Tweede Kamer der Staten-Generaal) הוא אחד משני הבתים המרכיבים את הפרלמנט של הולנד. בית הנבחרים הוא הבית התחתון בעוד הסנאט של הולנד מתפקד בתור הבית העליון. מאז שנת 1918 נבחרים חברי בית הנבחרים אחת לארבע שנים באמצעות שיטת בחירות מפלגתית יחסית. בית הנבחרים מתכנס בביננהוף, מתחם מבנים בהאג שמשמש כמקום כינוסם של שני בתי הפרלמנט ומשרדי ממשל שונים. 

בית הנבחרים נוסד לראשונה כאשר הפרלמנט ההולנדי פוצל ב-1815, עם ייסודה של הממלכה המאוחדת של ארצות השפלה. לאחר התיקון לחוקה, שהתקבל ב-1848, החלו חברי בית הנבחרים להיבחר ישירות על ידי העם. זכויות הפרלמנט הורחבו באופן משמעותי, ובאופן מעשי הונהגה דמוקרטיה פרלמנטרית בהולנד.

יושב ראש בית הנבחרים מאז ה-14 בדצמבר 2023 הוא מרטין בוסמה ממפלגת החירות.

== שם ==
בהולנד, בית הנבחרים נקרא "Tweede Kamer" (טווידי קמר), שזה בתרגום מהולנדית לאנגלית נקרא "התא השני". גם חברי בית הנבחרים בהולנד לא נקראים "חברי בית הנבחרים" אלא כ"חברי התא השני" (Tweede Kamerlid).

== תפקיד ==
בית הנבחרים הוא הבית העיקרי של הפרלמנט, שבו מתנהל דיון על החקיקה המוצעת וסקירה של פעולות הממשלה. הן לקבינט והן לבית הנבחרים עצמו יש זכות להציע חקיקה; בית הנבחרים דן בחוק המוצע, ואם הרוב מכירים בחוק המוצע, בית הנבחרים שולח אותו לסנאט, הבית העליון. סקירת פעולות הממשלה באה לידי ביטוי בחקירות פורמליות, אשר עשויות להביא להצעות הקוראות לממשלה לנקוט בפעולות מסוימות או להימנע מהן. בית הנבחרים מצביע בסיבוב הראשון של לבחירת שופטים לבית המשפט העליון של הולנד. בית הנבחרים יגיש רשימה של שלושה שמות כל ריק בעמדת הממשלה. יתר על כן, זה שבוחר את ההולנדי נציב תלונות הציבור ולא את חברות הבת.

== בחירות ==
מושב רגיל בית הנבחרים הוא ארבע שנים. אם בבחירות שנערכות לראשות ממשלת הולנד, הממשלה נופלת או ששלטון הקואליציה מתפרק, מושבו של בית הנבחרים פוקע כאשר אין רוב לקואליציה בבית הנבחרים.

== ראו גם ==

* הפרלמנט של הולנד
* בתי מחוקקים לפי מדינה

== קישורים חיצוניים ==

* 

2017 04
קטגוריה:הולנד: פוליטיקה
קטגוריה:בתים תחתונים
יסעורונים דרומיים

יסעורונים דרומיים (שם מדעי: Oceanitidae) הם משפחת עופות ימיים קטנים המרחפים מעל האוקיינוסים השונים ומלקטים חלקיקי מזון מהים. הם עפים גם ברוחות החזקות ביותר בים. בעבר סווגו כחלק ממשפחת היסעורוניים או היסעורונים הצפוניים.

היסעורוניים הם קרובי משפחתם של היסעוריים והאלבטרוסים הענקיים וכמוהם שייכים לסדרת היסעוראים - עופות ימיים שיכולים לעוף מאות קילומטרים בלב ים ולהיזון מחלקיקים קטנים של פלנקטון ומדגים ודיונונים שחיים קרוב לפני המים. ביכולתם לצלול כמה מטרים לשם תפיסת מזון.

בעבר סווגו מינים אלה כחלק ממשפחת היסעורוניים. כיום ישנם חוקרים המשייכים את כל הסוגים למשפחה זו למעט הסוגים יסעורון (Oceanodroma) ויסעורון אירופי (Hydrobates pelagicus).

==מיון==
**Oceanites (בו 3 מינים) - בו המין יסעורון גלאפגוס
**סוג ומין יחיד יסעורון שחור-גב (Garrodia nereis)
**סוג ומין יחיד יסעורון לבן-פנים (Pelagodroma marina)
**Fregetta (בו 3 מינים)
**סוג ומין יחיד יסעורון פולינזי (Nesofregetta fuliginosa)
**סוג ומין יחיד יסעורון קטן (Halocyptena microsoma)

==קישורים חיצוניים==

* 

*
קטגוריה:יסעוראים